【酉集下】【辵字部】适《唐韵》《集韵》《韵会》《正韵》施只切,音释。《说文》之也。《广韵》往也。《正韵》如也,至也。《诗·郑风》适子之馆兮。《礼·曲礼》将适舍,求毋固。又《广韵》乐也。《正韵》安便也,自得也。《诗·郑风》适我愿兮。《庄子·大宗师》适人之适,不自适其适。又从也。《书·多士》惟我事不贰适。《注》言割殷之事无私心,一于从帝而无贰也。《左传·昭十五年》民知所适。又《正韵》适然,犹偶然也。《书·康诰》乃惟眚灾适尔。《注》适,偶也。　又事之常然者。亦曰适然。《前汉·贾谊传》以是为适然耳。又《韵会》适来,犹尔来也。又甫尔之辞。《唐书·武元衡传》适从何来。　又《广韵》善也。《韵会》贡得其人曰适。《前汉·武帝纪》贡士有一适,再适,三适。又《正字通》关西谓补满曰适。《前汉·黄霸传》马不适士。《注》马少士多,不相补满。　又《玉篇》女子出嫁也。又《广韵》都历切《集韵》《韵会》丁历切,音的。与嫡同。《诗·大雅》天位殷适。《注》殷适,殷之嫡嗣也。《礼·檀弓》扶适子,南面而立。又适士,上士也。《礼·祭法》适士二庙。　又适室,正寝也。《礼·檀弓》哭之适室。又《韵会》主也,专也。《论语》无适也。《诗·衞风》谁适为容。又《小雅》谁适与谋。　又《集韵》《韵会》亭历切《正韵》杜历切,音狄。与敌同。《礼·燕义》君独升立席上,西面特立,莫敢适之义也。《史记·田单传赞》始如处女,适人闭户。后如脱兔,适不敢距。又《集韵》陟革切,音摘。与谪同。《诗·商颂》勿予祸适。又《孟子》人不足与适也。又《集韵》他历切,音惕。适适然,惊貌。《庄子·秋水篇》适适然惊。又《集韵》之石切,音只。往也。又叶式吏切,音世。《扬子·太䣥经》锐首锐于时,得其适也。锐东亡西,不能回避也。又叶式列切,音设。《韩愈·进学解》纡馀为姸,卓荦为杰。较短量长,惟器是适。又叶施灼切,音烁。《陆机·演连珠》烟出夫火,非火之和。情生于性,非性之适。故火壮则烟微,性充则情约。形声字。从辵(chuò),从啇,啻(chì)声。“啇”义为“看准的”、“照准的”。“辵”与“啇”联合起来表示“往目标方向走”。本义:走向目的地。